Łéngue siconosestibetane Le łéngue sinotibetane łe ze una de łe prinsipałi fameje linguìsteghe del continente aziatego, dal cual łe deriva racuante intrà łe pì inportanti łéngue parlae inte l'àzia e inte el mondo, cofà el cinezo moderno stànddar e dei diałeti prestijozi cofà el cantoneze, el tibetan e el birman. In pì, da ła pronuncia in Primo Cineze Mèdio , deriva ła pronuncia del vocabolàrio cineze inte łe łéngue sino-xèneghe, o sia el japonezo, corean e vietnamita . In totałe, secondo el linguista Harald Hamarström, el conta sirca 500 łéngue, de łe cuałe un mùcio łe ze menori. Drio un studio gloto-cronolòzego de sete łéngue sino-tibetane de William S-Y. Wang in "Three windows on the past" , łe łéngue łe ga mostrà i primi segni de perdita de unità "6000 ani fa" . Par tanto, prosimando el tuto, na separasion se połe datar da torno al 4000 v.C.